**Projektas**

PATVIRTINTA

Birštono gimnazijos direktoriaus

2020 m. rugsėjo d. įsakymu Nr. V-

**2020-2021 MOKSLO METŲ PRADINIO UGDYMO PROGRAMOS BIRŠTONO GIMNAZIJOS BENDROJO UGDYMO PLANAS**

**I SKYRIUS**

**BENDROSIOS NUOSTATOS**

1. Birštono gimnazijos pradinio ugdymo programos ugdymo planas 2020–2021 mokslo metams (toliau – Pradinio ugdymo planas) reglamentuoja pradinio ugdymo programos, specialiųjų ugdymosi poreikių mokiniams pritaikytos programos, taip pat ir neformaliojo ugdymo įgyvendinimą mokykloje.

2. Pradinio ugdymo plano paskirtis – padėti mokyklai tikslingai, kryptingai, veiksmingai planuoti, organizuoti ir įgyvendinti pradinio ugdymo programą.

3. Pradinio ugdymo plane vartojamos sąvokos:

**Kontrolinis darbas** – žinių, gebėjimų, įgūdžių demonstravimas arba mokinių žinioms, gebėjimams, įgūdžiams patikrinti skirtas ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji** **grupė** (mobilioji grupė)– mokinių grupė, sudaryta dalyko moduliui ar dalykui diferencijuotai mokytis, mokymosi pagalbai teikti.

**Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

**Ugdymo planas** – ugdymo programos įgyvendinimo aprašas.

4. Kitos Pradinio ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**MOKYKLOS PRADINIO UGDYMO PLANO RENGIMAS**

5. Mokykla, rengdama ugdymo planą pradinio ugdymo programai įgyvendinti, vadovaujasi Bendrąja programa, Bendruoju planu, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais.

6. Mokyklos pradinio ugdymo planą (toliau – Ugdymo planas) rengė direktoriaus įsakymu sudaryta darbo grupė. (2020- 04 - Įsakymas ). Darbo grupė rėmėsi švietimo stebėsenos duomenimis ir rekomendacijomis: nacionalinių ir tarptautinių mokinių pasiekimų tyrimų, mokinių pasiekimų ir pažangos vertinimo tvarka, mokyklos įsivertinimo ir išorės vertinimo duomenimis.

7. Ugdymo planas skirtas 2020-2021 mokslo metams.

8. Ugdymo plano projektas derinamas su mokyklos taryba.

9. Ugdymo planą tvirtina mokyklos direktorius iki einamųjų metų rugsėjo 1 dienos.

**II SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMAS SKIRSNIS**

**PRADINIO UGDYMO PROCESO TRUKMĖ**

10. 2020–2021 mokslo metai prasideda 2020 m. rugsėjo 1 d., baigiasi 2021 m. rugpjūčio 31 d. Ugdymo procesas prasideda 2020 m. rugsėjo 1 d., baigiasi 2021 m. birželio 8 d.

11. Vienerių mokslo metų ugdymo proceso trukmė – 35 savaitės, 175 ugdymo dienos. Mokykloje mokomasi penkias dienas per savaitę.

12. Ugdomojo proceso metu mokiniams skiriamos atostogos: rudens, žiemos (Kalėdų), žiemos, pavasario (Velykų) atostogos – iš viso 20 ugdymo dienų. Atostogos skiriamos ne rečiau kaip kas 7-8 ugdymosi savaitės.

13. Penkiolika ugdymo proceso dienų per mokslo metus skiriama kultūrinei (taip pat etninei), meninei, pažintinei, kūrybinei, sportinei, praktinei, socialinei, prevencinei veiklai. Skirdami 15 dienų pažintinei, kultūrinei, meninei, kūrybinei veiklai per mokslo metus atsižvelgėme į Bendrojoje programoje numatytą turinį, mokinių mokymosi poreikius bei kokiu būdu organizuosime tą veiklą. Pažintinė veikla yra privaloma sudėtinė ugdymo proceso veiklos dalis. Ši veikla organizuojama ne tik mokykloje, bet ir kitose aplinkose: muziejuose, TIC, Bibliotekoje, virtualiosiose mokymosi aplinkose ir kt.:

13.1. šios dienos įskaičiuojamos į mokymosi dienų skaičių:

1. Gyvenkime be patyčių (rugsėjo mėn.);
2. Sporto šventė (rugsėjo mėn.);
3. Rudenėlio šventė (spalio mėn.);
4. Senolių skrynią atvėrus (lapkričio mėn.);
5. Eglutės šventė-karnavalai (gruodžio mėn.);
6. Lietuvių kalbos diena (vasario mėn.);
7. Matematikos diena (kovo mėn.);
8. Kaziuko mugė (kovo mėn.);
9. Žemės diena (kovo mėn.);
10. Saugaus eismo diena (balandžio mėn.);
11. Amatų diena (birželio mėn.);
12. Ekskursijų diena (birželio mėn.);
13. Pyragų diena (birželio mėn.);
14. Gamta aplink mus (birželio mėn.);
15. Mokslo metų užbaigimo šventė (birželio mėn.).

13.2. mokytojai ugdymo procese naudojasi projekto „Kultūros pasas“ siūlomomis edukacijomis ir organizuoja mokiniams ugdymą ne tik tradicinėse edukacinėse erdvėse. Kultūros pasas – priemonė visų Lietuvos mokinių, besimokančių pagal bendrojo ugdymo programas, kultūros pažinimo įpročiams ugdyti ir jų kultūros patirčiai plėsti, teikiant jiems atitinkamas kultūros ir meno paslaugas. Vykdoma projektinė veikla: tradiciniai projektai „Atrask save kūryboje Kalėdų žingsniams aidint“, „Judėk ir auk sveikas“, „Rudenėlio taku“ ir kt.;

14.1.Ugdymas esant ypatingoms aplinkybėms ar aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, nustatoma bendrųjų ugdymo planų 6 priede“.

 14.2. Mokyklos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo, nuotolinio mokymo organizavimo. Sprendimus dėl ugdymo proceso koregavimo, įskaičiavimo/neįskaičiavimo į ugdymo dienų skaičių derina su mokyklos taryba, savivaldybės taryba. Ugdymo organizavimo gairės, esant ypatingoms aplinkybėms, pateikiamos plano 1 priede.

15. Ugdymo organizavimas 2020–2021 mokslo metais:

15.1. ugdymo procesas prasideda 2020 m. rugsėjo 1 d., baigiasi 2021 m. birželio 8 d.;

15.2. atostogų trukmė kalendorinėmis dienomis:

|  |  |
| --- | --- |
| Rudens  | 2020-10-26–2020-10-30  |
| Žiemos (Kalėdų) | 2020-12-23–2021-01-05  |
| Žiemos | 2021-02-15–2021-02-19 |
| Pavasario (Velykų) | 2021-04-06–2021-04-09  |

**ANTRAS SKIRSNIS**

**BENDROSIOS PROGRAMOS ĮGYVENDINIMO BENDROSIOS NUOSTATOS**

15.3. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas, kurčiųjų ir neprigirdinčiųjų ugdymas. 2020–2021 mokslo metais pradinio ugdymo programai (ugdymo dalykams) skiriama valandų:

15.3.1. pradinio ugdymo programos dalykų apimtis valandomis, kai pamokos trukmė 1 klasėje – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai  | 1–2 klasės  | 3–4 klasės  | Iš viso valandomis  |
| Dorinis ugdymas (tikyba arba etika)  | 70(1/1) | 70(1/1) | 140 |
| Lietuvių kalba (gimtoji)  | 525(8/7) | 490(7/7) | 1015 |
| Užsienio kalba  | 70(0/2) | 140(2/2) | 210 |
| Matematika  | 315(4/5) | 315(4/5) | 630 |
| Pasaulio pažinimas  | 140(2/2) | 140(2/2) | 280 |
| Dailė ir technologijos  | 140(2/2) | 140(2/2) | 280 |
| Muzika  | 140(2/2) | 140(2/2) | 280 |
| Fizinis ugdymas  | 210(3/3) | 210(3/3) | 385 |
| Valandos, skiriamos mokinių ugdymo(si) poreikiams tenkinti  | 70(2) | 105(3) | 175 |
| Iš viso pradinio ugdymo programai įgyvendinti  | 1680 | 1750 | 3430 |
| Neformaliojo švietimo valandos  | 140(4) | 140(4) | 280 |

15.3.2. dalykai ir jiems skiriamų valandų skaičius per savaitę pradinio ugdymo programai įgyvendinti, kai pamokos trukmė 1 klasėje – 35 min., 2– 4 klasėse – 45 min.: dalykai ir jiems skiriamų pamokų skaičius per savaitę Bendrajai programai įgyvendinti:

|  |  |
| --- | --- |
| Dalykai  | Dalyko savaitinių pamokų skaičius  |
| 1–2 klasės  | 3–4 klasės  | pradinio ugdymo programa (1–4 klasės)  |
| Dorinis ugdymas (tikyba arba etika)  | 2  | 2  | 4  |
| Lietuvių kalba (gimtoji)  | 15  | 14  | 29  |
| Užsienio kalba (anglų, prancūzų ar vokiečių)  | 2  | 4  | 6  |
| Matematika  | 9  | 9  | 18  |
| Pasaulio pažinimas  | 4  | 4  | 8  |
| Dailė ir technologijos  | 4  | 4  | 8  |
| Muzika  | 4  | 4  | 8  |
| Fizinis ugdymas | 6 | 6  | 12 |
| Privalomų ugdymo valandų skaičius mokiniui  | 1 kl. – 22 2 kl. – 24  | 3 kl. – 23 4 kl. – 24  | 93 |
| Valandos, skiriamos mokinių ugdymo (si) poreikiams tenkinti  | 2 | 3 | 5\*  |
| Neformalusis ugdymas | 4 | 4 | 8 |
| Iš viso:  | 106 |

Pastabos: \*mokyklos nuožiūra skirstomų pamokų ir neformaliojo ugdymo valandų skaičius nurodytas 1–4 klasėms (keturioms klasėms) bendrai. Turime du klasių komplektus ir dar 1 antrą klasę, atitinkamai dvigubėja ir šių pamokų skaičius ir pridedama 1, todėl turime 11 val.

15.3.3. pradinio ugdymo bendrajai programai įgyvendinti konkrečioje klasėje skiriamų pamokų kaičius:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Klasė**Dalykas** | **1a** | **1b** | **2a** | **2b** | **2c** | **3a** | **3b** | **4a** | **4b** | **Iš viso** |
| Dorinis ugdymas/etika | **1\*** | **1\*** | **2\*** |
| Dorinis ugdymas/tikyba | **1** | **1** | **1** | **1** | **1** | **1** | **1** | **1** | **1** | **9** |
| Lietuvių kalba | **8** | **8** | **7** | **7** | **7** | **7** | **7** | **7** | **7** | **65** |
| Pasaulio pažinimas | **2** | **2** | **2** | **2** | **2** | **2** | **2** | **2** | **2** | **18** |
| Užsienio kalba/ anglų kalbos mokymas |  |  | **2** | **2** | **2** | **2** | **2** | **2** | **2** | **14** |
| Matematika | **4** | **4** | **5** | **5** | **5** | **4** | **4** | **5** | **5** | **41** |
| Dailė ir technologijos | **2** | **2** | **2** | **2** | **2** | **2** | **2** | **2** | **2** | **18** |
| Muzika | **2** | **2** | **2** | **2** | **2** | **2** | **2** | **2** | **2** | **18** |
| Fizinis ugdymas | **3** | **3** | **3** | **3** | **3** | **3** | **3** | **3** | **3** | **27** |
| Privalomų ugdymui valandų skaičius | **22** | **22** | **24** | **24** | **24** | **23** | **23** | **24** | **24** | **210/210+2\*** |
| Neformaliam ugdymui išnaudota | **18** | **18** |
| Neformaliam ugdymui pagal BUP | **2** | **2** | **2** | **2** | **2** | **2** | **2** | **2** | **2** | **18** |
|  |  |  |  |
| Valandos mokinių ugdymosi poreikiams tenkinti,  | **5** | **6** | **11** |
| **Iš viso išnaudojame** | **228/11\*=239** |
| **Iš viso pagal BUP** | **228/11\*=239** |

\* **Valandos, skiriamos mokinių ugdymo (si) poreikiams tenkinti (11 val. išnaudojame):**

* 2 val. doriniam ugdymui – etikai;
* 1a, 1b - 2 val. mokinių konsultavimui ( po 1 val. V. Žiobienė ir A. Simanaitienė.);
* 2a, 2b, 2c, 3a, 3b, 4a ir 4b -7 val. mokinių konsultavimui (R. Malinauskienė, A. Grinienė, V. Vasiljevė, G. Marčiulaitienė, V. Urbanavičienė, V. Augustavičienė ir J. Aukščiūnienė po 1 val.);

15.3.4. ugdymas karjerai integruojamas į pasaulio pažinimą ir kitas pamokas bei klasės veiklas. Etninės kultūros ugdymo programa, Žmogaus sauga (civilinė sauga, saugus eismas, priešgaisrinė sauga) bei Sveikatos ir lytiškumo ugdymo bei rengimo šeimai bendrosios programos įgyvendinimas integruojama į kitus Bendrosios programos dalykus (pasaulio pažinimas, muzika, dailė ir technologijos, lietuvių kalba, fizinis ugdymas). Informacinių komunikacijų ugdymas integruojamas į matematiką, pasaulio pažinimą, dailę ir technologijas, lietuvių kalbą, užsienio kalbą.

15.3.5. IT mokymas integruojamas į ugdymo procesą. IT dar naudojama:

* pasiruošimui pamokoms, metodinės medžiagos ruošimui;
* darbui pamokose ir neformaliojo ugdymo užsiėmimuose;
* projektinei veiklai
* renginiams.

15.3.6. ugdymo turinys planuojamas metams mokytojų tarybos patvirtinta forma.

16. Pamokos trukmė 1 klasėje – ne ilgesnė kaip 35 minutės, 2–4 klasėse – ne ilgesnė kaip 45 minutės.

17.1. ugdymo valandų skaičių klasei per savaitę sudaro: privalomų ugdymo valandų skaičius mokiniui, valandos skiriamos mokinio ugdymo(si) poreikiams tenkinti, neformaliojo ugdymo valandos ir dalyko, kuriam mokyti klasė dalijama į grupes, pamokų skaičius.

17.1.1. ugdomoji veikla (derinant formaliojo ir neformaliojo vaikų švietimo programų turinį) per dieną: 1 klasėje gali trukti ne ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo vaikų švietimo programoms įgyvendinti. Į šį laiką neįskaičiuojamas pailgintos dienos grupės ar visos dienos mokyklos veiklai organizuoti skirtas laikas.

17.2. ugdymo procesą organizuojant ne pamoka, o kitaip (pvz.: projekto, didaktinio žaidimo, kūrybinio darbo ar kt.):

17.2.1. ugdymo procesas skirstomas į skirtingos trukmės periodus, kai vieno periodo trukmė – ne ilgesnė nei 1 val. 30 min.;

17.2.2. ugdomoji veikla (formaliojo ir neformaliojo švietimo) per dieną ne ilgesnė nei 6 ugdymo valandos per dieną. Į šį laiką neįskaičiuojamas pailgintos dienos grupės veiklai organizuoti skirtas laikas.

17.3. numatomos pertraukos, skirtos mokinių poilsiui. Dvi pertrauka (trečia, ketvirta)- 25 min., penkta – 15 min., kitos – 10 min. Visų pertraukų bendras laikas sudaro daugiau kaip 1 valandą per dieną.

17.4. Valandos, skirtos mokinių ugdymo (si) poreikiams tenkinti panaudojamos:

17.4.1. individualiam darbui su spec. poreikių mokiniais arba mokiniais, kurie grįžo iš užsienio ir turi ugdymo(si) spragų;

17.4.2. projektinei, kūrybinei ir kitai vaiko ugdomajai veiklai, padedančiai siekti Bendrosios programos tikslų.

17.5. Mokykla, nusprendusi skirti užduotis į namus, užtikrina, kad užduotys:

17.5.1. atitiktų mokinio galias;

17.5. 2. būtų naudingos tolesniam mokymuisi;

17.5. 3. nebūtų užduodamos atostogoms;

17.5. 4. nebūtų skirtos dėl įvairių priežasčių neįvykusių pamokų turiniui įgyvendinti.

17.5. 5. mokiniams, kurie negali tinkamai įvykdyti užduočių, skirtų atlikti namuose (jeigu jos skiriamos), dėl nepalankių socialinių ekonominių kultūrinių sąlygų, sudaromos sąlygos jas atlikti mokykloje prailgintos dienos grupėje arba mokiniai vyksta į Nemajūnų dienos centrus.

17.6. Mokykla organizuoja mokinių mokymosi krūvio stebėseną ir remdamasi turimais duomenimis, jeigu reikia, koreguoja ugdymo procesą.

17.7. Mokykla užtikrina sisteminę švietimo pagalbą, kuri apima: žemų pasiekimų prevenciją, intervenciją ir žemų pasiekimų kompensacines priemones.

17.8. Mokykla, vertindama mokinio pasiekimus ir pažangą, vadovaujasi teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.

**TREČIAS SKIRSNIS**

**BENDROSIOS PROGRAMOS UGDYMO DALYKŲ INTEGRUOJAMŲJŲ PROGRAMŲ ĮGYVENDINIMAS**

18. Pradinio ugdymo programos įgyvendinimas:

18.1. 2020–2021 mokslo metais 1–4 klasėse pradinio ugdymo programa įgyvendinama pagal Bendrąją programą, patvirtintą Lietuvos Respublikos švietimo, mokslo ir sporto ministro 2008 m. rugpjūčio 26 d. įsakymu Nr. ISAK- 2433 (Žin., 2008, Nr. 99-3848).

19. Dorinio ugdymo organizavimas:

19.1. tėvai (globėjai) parenka mokiniui vieną iš dorinio ugdymo dalykų – etiką arba tradicinės religinės bendrijos ar bendruomenės tikybą;

19.2. mokinių mobiliųjų grupių sudarymas: ne mažiau kaip 7 mokiniai grupėje.

19.3.1. Šių mokslo metų pasirinkimai:

|  |  |  |  |
| --- | --- | --- | --- |
| **Klasė** | **Mokytoja** | **Pasirinko etiką** | **Pasirinko tikybą** |
| 1a | V. Žiobienė | 4 | 16 |
| 1b | A. Simanaitienė | 0 | 22 |
| 2a | R. Malinauskienė | 0 | 15 |
| 2b | A. Grinienė | 3 | 12 |
| 2c | V. Vasiljevė | 3 | 15 |
| 3a | G. Marčiulaitienė | 0 | 20 |
| 3b | V. Urbanavičienė | 3 | 18 |
| 4a | J. Aukščiūnienė | 3 | 18 |
| 4b | V. Augustavičienė | 5 | 18 |
|  |  | 21 | 154 |

20.3.2. Mobiliosios grupės:

|  |  |  |
| --- | --- | --- |
| **Klasė** | **Tikybą dėsto** | **Etiką dėsto** |
| 1a | R. Malinauskienė | A.Grinienė |
| 1b | R. Malinauskienė |
| 2a | R. Malinauskienė |
| 2b | V. Urbanavičienė |
| 2c | V. Urbanavičienė |
| 3a | V. Urbanavičienė | V.Augustavičienė |
| 3b | V. Urbanavičienė |
| 4a | R. Malinauskienė |
| 4b | R. Malinauskienė |

20.4. dalyką mokinys gali keisti kiekvienais mokslo metais, jo tėvams (globėjams) parašius prašymą.

20. Pirmosios užsienio kalbos mokymo organizavimas:

20.1. užsienio (anglų, prancūzų ar vokiečių) kalbos mokoma antraisiais–ketvirtaisiais pradinio ugdymo programos metais;

20.2. tėvai (globėjai) parenka mokiniui vieną iš mokyklos siūlomų užsienio kalbų;

20.3. nuo 2009 m. rugsėjo 1 d. užsienio kalbos mokoma visose 2 klasėse, tam skiriamos 2 pamokos per savaitę;

20.4. užsienio kalbos Birštono gimnazijos pradinėse klasėse moko užsienio kalbos mokytojo kvalifikaciją turintis mokytojas, išklausęs darbo su pradinių klasių mokiniais didaktikos kursą arba pradinių klasių mokytojos kvalifikaciją turinti mokytoja, turinti anglų kalbos ankstyvojo ugdymo mokytojo kvalifikaciją .

20.5 Mobiliosios grupės:

|  |  |  |
| --- | --- | --- |
| **Klasė** | **Užsienio kalba** | **Valandų skaičius** |
| 2a | K. Krušnauskienė | 2 |
| 2b | K. Krušnauskienė | 2 |
| 2c | V.Vasiljevė | 2 |
| 3a | K. Krušnauskienė | 2 |
| 3b | I. Rukaitė | 2 |
| 4a | K. Krušnauskienė | 2 |
| 4b | K. Krušnauskienė | 2 |
| Iš viso: | 14 |

21. Fizinio ugdymo organizavimas:

21.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas.

22. muzikos ugdymo organizavimas:

22.1. muzikos Birštono gimnazijos pradinėse klasėse moko muzikos mokytojo kvalifikaciją turintis mokytojas:

|  |  |  |
| --- | --- | --- |
| **Klasė** | **Mokytoja** | **Valandų skaičius** |
| 1a | T. Ragienė | 2 |
| 1b | T. Ragienė | 2 |
| 2a | T. Ragienė | 2 |
| 2b | T. Ragienė | 2 |
| 2c | T. Ragienė | 2 |
| 3a | T. Ragienė | 2 |
| 3b | T. Ragienė | 2 |
| 4a | T. Ragienė | 2 |
| 4b | T. Ragienė | 2 |
| **Iš viso:** | 18 |

23. Į Bendrosios programos ugdymo dalykų turinį integruojama:

23.1. švietimo ir mokslo ministro patvirtintų Bendrųjų kompetencijų ir gyvenimo įgūdžių ugdymo, ugdymo karjerai, Mokinių mokėjimo mokytis, Komunikavimo, Darnaus vystymosi, Kultūrinio sąmoningumo, Sveikatos ir gyvenimo įgūdžių integruojamųjų programų pagrindai;

23.2. integruojamųjų, prevencinių ir kitų ugdymo programų įgyvendinimas:

23.2.1. Į Bendrosios programos ugdymo dalykų programų turinį integruojama:

23.2.1.1. bendrųjų kompetencijų ir gyvenimo įgūdžių ugdymo programa, integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo, mokslo ir sporto ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

23.2.1.2. žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;

23.2.1.3. mokyklos pasirinktos prevencinės ir kitos ugdymo programos;

23.2.1.4. etninės kultūros ugdymas;

23.2.1.5. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų.

23.2.2. ugdymo karjerai programa, patvirtinta Lietuvos Respublikos švietimo mokslo ir sporto ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“;

 23.2.3. mokytojas numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys;

23.2.4. žmogaus saugos bendroji programa, patvirtinta Lietuvos Respublikos švietimo mokslo ir sporto ministro 2012-07-18 įsakymu Nr. V-1159 ir Sveikatos ugdymo programa, patvirtinta Lietuvos Respublikos švietimo mokslo ir sporto ministro 2012-08-31 įsakymu Nr. V-1290, Sveikatos ir lytiškumo ugdymo bei rengimo šeimai programa, patvirtinta Lietuvos Respublikos švietimo mokslo ir sporto ministro 2016 m. spalio 25 d. įsakymu Nr. V-941.

23.3. mokyklos pasirinkta sveikatinimo ir žalingų įpročių prevencijos programa „Judėk ir auk sveikas 2020“, socializacijos programą „Mokyklinis kaleidoskopas“, įsitraukėme į prevencinę VEIK programą.

**KETVIRTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

24. Mokinių pasiekimai ir pažanga vertinami vadovaujantis švietimo ir mokslo ministro patvirtinta Bendrojo ugdymo programose dalyvaujančių mokinių mokymosi pasiekimų vertinimo ir vertinimo rezultatų panaudojimo tvarka ir Bendrąja programa.

25. Mokytojas planuoja mokinių ugdymosi pasiekimus ir vertinimą, remdamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, poreikius ir galimybes. Planuodamas 1–os klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis – išvada apie vaiko pasiekimus (jei mokinys lankė priešmokyklinę grupę).

26. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:

26.1. formuojamasis vertinimas atliekamas nuolat ugdymo proceso metu, teikiant mokiniui informaciją ( mokiniams žodžiu ir komentaru pratybose, sąsiuviniuose bei testuose, pastabomis ir pagyrimais elektroniniame dienyne) apie jo mokymosi eigą, esamus pasiekimus ar nesėkmes;

26.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą situaciją: nustatyti mokinio pasiekimus ir padarytą pažangą, numatyti tolesnio mokymosi galimybes;

26.2.1. atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;

26.2.2. informacija apie mokymosi rezultatus (kontrolinių, testų, ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai, ir pan.);

26.2.3. mokytojas individualiai renkasi vertinimo informacijos kaupimo būdus ir formas (pasiekimų knygelę );

26.2.4. pusmečio pabaigoje aptariama kiekvieno mokinio pažanga su tėvais ir mokiniais.

26.3. Apibendrinamasis vertinimas atliekamas ugdymo etapo ir pradinio ugdymo programos pabaigoje. Pusmečio (trimestro ar kito ugdymo laikotarpio) mokinių pasiekimai apibendrinami vertinant mokinio per mokykloje nustatytą ugdomąjį laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

26.3.1. elektroniniame dienyne:

26.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

26.3.1. 2. dorinio ugdymo pasiekimai įrašomi atitinkamose dienyno skiltyje, nurodoma padaryta arba nepadaryta pažanga: „p.p“ arba „n.p“;

26.3.1.3. specialiųjų ugdymosi poreikių turinčių mokinių, ugdomų pagal individualizuotą programą ir nesiekiančių įgyti pradinio ugdymo išsilavinimo, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje, įrašant „ p.p.“ arba „n.p.“.

26.4. Baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

27. Neformalusis vaikų švietimas įgyvendinimas pagal Neformaliojo vaikų švietimo koncepciją, patvirtintą Lietuvos Respublikos švietimo mokslo ir sporto ministro 2005 m. gruodžio 30 d. įsakymu Nr. ISAK-2695 (Žin., 2006, Nr. 4-115).

28. Neformaliajam švietimui 1–4 klasėms Bendrojo plano 20 punkte ir Birštono gimnazijos pradinio ugdymo programos ugdymo plane numatyta 18 valandų per metus. Šios valandos naudojamos pagal paskirtį.

29. Mokykla kiekvienų mokslo metų pabaigoje įvertina ateinančiųjų mokslo metų mokinių neformaliojo švietimo poreikius, paruošdama anketą-apklausą tėveliams, jie tikslinami mokslo metų pradžioje ir atsižvelgiant į juos siūlomos neformaliojo švietimo programos. Neformaliojo vaikų švietimo programos rengiamos atsižvelgiant į bendruosius iš valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro.

30. Neformalusis švietimas organizuojamas ne tik mokykloje, bet ir už jos ribų, organizuojant miestui skirtus renginius: Sausio 13-osios, Vasario 16-osios, Kovo 11-osios paminėjimai, Žemės ir Europos diena.

31. Mokinių skaičius neformaliojo švietimo grupėje ne mažiau 12 mokinių.

31.1. Neformaliojo ugdymo veiklos pasiskirstymas:

|  |  |  |  |  |
| --- | --- | --- | --- | --- |
| **Eil. Nr.** | **Užsiėmimo pavadinimas** | **Klasė** | **Mokytojo v. pavardė** | **Valandų skaičius** |
|  | Atsipalaidavimo pratimai vaikams | 1-4  | J. Veterienė | 1 |
|  | Dėmesingumo lavinimo būrelis | 1-4  | J. Veterienė | 1 |
|  | Keliauju galvosūkių labirintais | 1-2  | A. Grinienė | 1 |
|  | Linksmoji adatėlė ir smalsučiai | 1- 4  | J. Aukščiūnienė | 1 |
|  | Pažink, atrask, sukurk | 1- 4  | V. Žiobienė | 1 |
|  | Dailės ,,Teptukas’’ | 1-4  | L. Kučiauskienė | 1 |
|  | Keramikos ,,Saga’’ | 1-4 | L .Kučiauskienė | 1 |
|  | Skaičių šalyje | 3-4  | V. Augustavičienė | 1 |
|  | Judrieji žaidimai | 1-4  | A. Simanaitienė | 1 |
|  | Futboliukas | 1-4 | A. Juozaitis | 1 |
|  | Atrask save kūryboje | 1-4 | V. Vasiljevė | 1 |
|  | Sumaniųjų klubas | 1-2  | R. Malinauskienė | 1 |
|  | Krepšinis | 1-4 | V. Kapačinskas | 2 |
|  | Regbis | 1 | P. Zubavičiu | 1 |
|  | 2 | P. Zubavičiu | 1 |
|  | 3 | P. Zubavičiu | 1 |
|  | 4 | P. Zubavičiu | 1 |
| Iš viso | **18** |
| Pagal BUP: | **18** |

\* Saugiojo eismo pamokėlės integruotos į ugdomąją veiklą.

\* Neformaliojo ugdymo užsiėmimai vyksta po penkių pamokų.

31.2. Neformaliojo vaikų švietimo programos mokinių atostogų metu vykdomos steigėjo nustatyta tvarka.

**ŠEŠTASIS SKIRSNIS**

**UŽSIENIEČIŲ IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, VAIKŲ UGDYMO ORGANIZAVIMAS**

32. Mokiniai, kurie išvyksta gyventi ar (ir) mokytis į užsienį, pateikę prašymą mokyklos, kurioje jie mokėsi, vadovui, lietuvių kalbos ar visų atitinkamos klasės dalykų gali mokytis savarankiškai Lietuvos Respublikos švietimo mokslo ir sporto ministro nustatyta tvarka. Pageidaujantieji mokytis nuotolinio mokymosi būdu kreipiasi į mokyklą, vykdančią nuotolinį mokymą.

33. Mokykla, atvykusį asmenį, baigusį užsienio valstybės, tarptautinės organizacijos Pradinio ugdymo programos dalį (toliau – tarptautinė pradinio ugdymo programa) ar priešmokyklinio ugdymo programos dalį:

 33.1. priima mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, susipažinusi su atvykusiųjų asmenų lūkesčiais ir norais dėl mokymosi kartu su bendraamžiais (suaugusiųjų – pagal suaugusiųjų pradinio ugdymo programą);

 33.2. tėvų (globėjų) pageidavimu priima vaiką, kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus;

 33.3. vaiką, kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;

 33.4. informuoja valstybinės mokyklos (biudžetinės įstaigos) savininko teises ir pareigas įgyvendinančią instituciją, savivaldybės mokyklos (biudžetinės įstaigos) savivaldybės vykdomąją instituciją ar jos įgaliotą asmenį, valstybinės ir savivaldybės mokyklos (viešosios įstaigos) ir nevalstybinės mokyklos savininką (dalyvių susirinkimą);

 33.5. kartu su mokinio tėvais (globėjais) ar teisėtais mokinio atstovais numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą dalį laiko intensyviai mokytis lietuvių kalbos:

 33.5.1. jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualiame ugdymo plane gali būti numatytas pamokų skaičiaus perskirstymas tarp atskirų dalykų, numatytų Bendrųjų ugdymo planų 27 punkte;

 33.5.2. numato mokinio apytikrę adaptacinio laikotarpio trukmę, mokyklos teikiamos pagalbos formas ir būdus; mokyklos, mokinio ir tėvų įsipareigojimus. Pagalbos teikimas gali būti numatomas kelerių metų laikotarpiui;

 33.5.3. nuolat bendradarbiauja su mokinio tėvais (globėjais) ar teisėtais mokinio atstovais ir teikia informaciją apie mokinio mokymąsi, daromą pažangą;

 33.5.4. prireikus, pasitelkia mokinius savanorius, galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis;

 33.5.5. siūlo neformaliojo vaikų švietimo veiklas, atliepiančias besimokančiojo poreikius.

34. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą, skirdama pamokų iš mokinio ugdymosi poreikiams tenkinti skiriamų pamokų.

35.Intensyviai lietuvių kalbos mokoma(si) iki vienų metų (išimtiniais atvejais ir ilgiau), o pagalbos teikimas numatomas keleriems (2–4) metams.

**SEPTINTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMAS NAMIE**

35. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“

36. Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas:

 36.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Rekomenduojama įgyvendinti visas Bendrosios programos dalykų programas, išskyrus fizinio ugdymo programą;

 36.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį, ugdymo būdą (mokytojo pamokos ir konsultacijos (prireikus) nuotoliniu būdu ar tiesiogiai);

 36.3. mokinys gydytojo leidimu dalį pamokų gali lankyti mokykloje arba mokytis nuotoliniu mokymo proceso organizavimo būdu. Šios ugdymo pamokos įrašomos į mokinio individualų ugdymo planą;

 36.4. mokiniams, kurie mokosi namie nuotoliniu mokymo proceso organizavimo būdu (pavienio mokymosi forma), konsultacijoms grupėje skiriama 40 procentų, individualioms konsultacijoms – 15 procentų Bendrojo ugdymo plano 27 punkte nustatytų pamokų per metus, o mokiniams, kurie mokosi nuotoliniu mokymo proceso organizavimo būdu (grupinio mokymosi forma), skiriamos Bendrojo ugdymo plano 27 punkte nustatytos pamokos per metus.

 37. Namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriama 315 metinių (9 savaitinės) pamokų Bendrosios programos ugdymo dalykams įgyvendinti; 4 klasėse – 385 metinės (11 savaitinių) pamokos. Mokyklos, kurios nuostatuose (įstatuose) įteisintas mokymas tautinės mažumos kalba, mokiniui kiekvienoje klasėje skiriama 70 papildomų pamokų per metus (2 per savaitę).

**III SKYRIUS**

**MOKINIŲ, TURINČIŲ SPECIALIŲJŲ ugdymosi POREIKIŲ, IŠSKYRUS ATSIRANDANČIUS DĖL IŠSKIRTINIŲ GABUMŲ, UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

38. Mokyklos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, mokykla kiekvienam mokiniui sudaro individualų pagalbos planą, kuris gali būti individualaus ugdymo plano dalis, paskiria pagalbos plano įgyvendinimą koordinuojantį asmenį. Koordinuojantis asmuo kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.

Mokykla rengdama UP atsižvelgė į mokinių, turinčių spec. ugdymosi poreikių, reikmes, mokinių ir jų tėvų (globėjų) pageidavimus, PPT išvadas ir rekomendacijas, VGK rekomendacijas, vadovavosi Mokinių, turinčių spec. ugdymosi poreikių organizavimo tvarkos aprašu, patvirtintu Lietuvos Respublikos švietimo mokslo ir sporto ministro įsakymu *Nr.* [*V-1152*](https://www.e-tar.lt/portal/legalAct.html?documentId=51aaa700d64411eaabd5b5599dd4eebe)*, 2020-08-04, paskelbta TAR 2020-08-04, i. k. 2020-16891*

Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (integralus ar pagal dalykus), parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.

38.2. Organizuodama mokinių, kuriems reikalinga pagalba dėl specialiųjų ugdymosi poreikių, ugdymą, mokykla atsižvelgia į:

38.2.1. mokinių turimus specialiuosius ugdymosi poreikius, jų lygį (nedideli, vidutiniai, dideli ir labai dideli);

38.2.2. mokymo(si) formą ir mokymo proceso organizavimo būdą;

38.2.3. mokyklos ir tėvų (globėjų) įsipareigojimus, įteisintus mokymo sutartyje.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

39. Kiekvienam mokiniui, turinčiam specialiųjų ugdymosi poreikių, rengiamas individualus ugdymo planas, siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.

 40. Mokykla, rengdama individualų ugdymo planą:

 40.1. pritaiko Bendrąjį ugdymo planą iki 20 procentų koreguodama dalykų programoms įgyvendinti skiriamų pamokų skaičių, nurodytą Bendrojo ugdymo plano 27 punkte;

 40.2. numato specialiąsias pamokas, siūlo kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą.

40.3. gali didinti pamokų skaičių (nedidinant mokiniui privalomų pamokų skaičiaus per mokslo metus), skirtą meniniam, technologiniam, sveikatos ugdymui;

 40.4. teikia mokymosi pagalbą (tiesioginiu ir nuotoliniu būdu), padedančią įveikti mokymosi sunkumus, kylančius dėl specialiųjų ugdymosi poreikių;

 40.5. gali mažinti minimalų privalomą pamokų skaičių iki 9 procentų Bendrojo ugdymo planų 27 punkte nurodytų pamokų skaičių per metus, didinant neformaliojo vaikų švietimo valandų skaičių, besimokantiems pagal Pradinio ugdymo individualizuotą programą;

 40.6. per mokslo metus gali keisti specialiųjų pamokų, pratybų ir individualiai pagalbai skiriamų pamokų skaičių;

40.7. gali intensyvinti mokiniui teikiamą specialiąją pedagoginę ar švietimo pagalbą nustatytą laikotarpį, skirdama papildomų pamokų kiekvienam mokiniui individualiai ar mokinių grupei;

 40.8. turi užtikrinti specialiųjų ugdymosi poreikių turinčių mokinių ugdymosi tęstinumą ir nuoseklumą.

 41. Sutrikusios klausos mokiniui mokykla skiria:

 41.1. lietuvių gestų kalbai ne mažiau kaip 70 pamokų per metus (2 per savaitę), lietuvių kalbai ne mažiau kaip 210 pamokų per metus (6 per savaitę), dalykinei praktinei veiklai ne mažiau kaip 70 pamokų per metus (2 per savaitę), dailei ne mažiau kaip 35 pamokas per metus (1 per savaitę), muzikinei ritmikai ne mažiau kaip 70 pamokų per metus (2 per savaitę);

 41.2. tarties, kalbos mokymo ir klausos lavinimo individualioms pratyboms ne mažiau kaip 70 pamokų per metus (2 per savaitę) (kochlearinių implantų naudotojams ne mažiau kaip 70 pamokų per metus (2 per savaitę). Tarties, kalbos mokymo ir klausos lavinimo individualios pratybos gali vykti lietuvių kalbos pamokose ar po pamokų įvairiomis formomis. Pratybų ir lietuvių kalbos pamokų turinys turi derėti;

41.3. atsižvelgiant į individualius kiekvieno mokinio gebėjimus ir tėvų (globėjų) pageidavimus, kurčiasis ir neprigirdintysis mokomas totaliosios komunikacijos žodiniu ar dvikalbiu metodu.

42. Sutrikusios regos mokiniui mokykla skiria:

42.1. specialiąsias pamokas sensomotorikai ir regėjimui lavinti;

42.2. Brailio rašto individualioms pratyboms (iki ketverių metų), kuriam gresia pavojus apakti, ne mažiau kaip 35 pamokas per metus;

42.3. aklam (regėjimo aštrumas – nuo šviesos pojūčio iki 0,04) ir silpnaregiui (regėjimo aštrumas – 0,05–0,1) mokiniui regėjimui lavinti galima skirti ne mažiau kaip 35 pamokas per metus (1 per savaitę);

 42.4. nereginčiam mokiniui mobilumo lavinimo individualioms pratyboms ne mažiau kaip 35 pamokas per metus (1 per savaitę). Šios pamokos gali būti skiriamos kasdienio gyvenimo ir komunikaciniams įgūdžiams ugdyti;

 42.5. privalomą tiflopedagoginę pagalbą aklam ir žymią silpnaregystę (regėjimo aštrumas su korekcija geriau matančia akimi – nuo 0,05 iki 0,1) turinčiam mokiniui, kuris mokosi pagal Pradinio ugdymo programą (teikiama ne mažiau kaip 70 pamokų per metus ar 2 per savaitę).

 43. Kurčneregio mokinio ugdymo planas rengiamas vadovaujantis Bendrojo ugdymo plano 65 punktu.

 44. Mokiniui, turinčiam kalbėjimo ir kalbos sutrikimą, mokykla skiria:

 44.1. specialiųjų pamokų tarčiai, kalbai ir klausai lavinti;

 44.2. individualioms ir grupinėms pratyboms 1–4 klasėse ne mažiau kaip 35 pamokas per metus (1 per savaitę);

44.3. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos pamokų turinys turi derėti.

 45. Mokiniui, turinčiam judesio ir padėties bei neurologinių sutrikimų, mokykla skiria:

45.1. pamokas gydomajam fiziniam ugdymui, sensomotorikai lavinti, kompiuteriniams įgūdžiams formuoti, komunikaciniams gebėjimams ugdyti;

45.2. ne mažiau kaip 70 pamokų per metus (2 per savaitę) gydomajam fiziniam ugdymui;

45.3. sergančiam cerebriniu paralyžiumi (vidutinio, labai žymaus laipsnio) ar turinčiam sunkių ar labai sunkių judesio ir padėties sutrikimų individualioms gydomojo fizinio ugdymo pratyboms ne mažiau kaip 70 pamokų per metus (2 per savaitę);

 45.4. gydomojo fizinio ugdymo ar pratybų pamokos, nurodytos Bendrųjų ugdymo planų 63.2 papunktyje, organizuojamos grupėse, ne didesnėse kaip 10 mokinių.

 46. Mokinys, dėl intelekto, klausos, kalbėjimo ir kalbos, įvairiapusių raidos, mokymosi sutrikimų, turintis kochlearinius implantus ir didelių bei labai didelių mokymosi sutrikimų, Bendrojo ugdymo plano 27 punkte išvardintus mokomuosius dalykus gali mokytis vėliau, keisti juos kitais dalykais ar būti atleidžiamas, atsižvelgiant į mokyklos vaiko gerovės komisijos siūlymus bei tėvų (globėjų) sutikimą.

 47. Mokiniui, kuris mokosi pagal Pradinio ugdymo individualizuotą programą, ugdymo planas sudaromas atsižvelgiant į mokinio intelektines galias (sutrikimo lygį), mokymosi formą, mokymo organizavimo būdą ir klasės paskirtį, vadovaujantis Bendrojo ugdymo plano 27 punktu arba ugdymą organizuojant veiklos sritimis ir joms skiriamą pamokų skaičių, nurodytą BUP 65 punkte.

48. Mokiniui, turinčiam specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Bendrojo ugdymo plano 37 punktu:

 48.1. galima skirti 35 ir daugiau pamokų per metus (1 ir daugiau per savaitę) specialiosioms pamokoms ar specialiajai pedagoginei pagalbai teikti;

 48.2. rekomenduojama 35 ir daugiau pamokų per metus (1 ir daugiau per savaitę) skirti lietuvių kalbai mokyti mokyklose, kuriose mokoma tautinės mažumos kalba;

48.3. mokiniui, turinčiam vidutinį, žymų ir labai žymų intelekto sutrikimą, pagal Pradinio ugdymo individualizuotą programą, skiriant 280 pamokų per metus (8 per savaitę), iš jų ne mažiau kaip 35 pamokas per metus (1 per savaitę) galima skirti specialiosioms pamokoms ar specialiajai pedagoginei pagalbai teikti;

 48.4. mokiniui, turinčiam judesio ir padėties sutrikimų, rekomenduojama 35 ir daugiau pamokų per metus (1 ir daugiau per savaitę) skirti gydomajai mankštai.

49. Mokiniui, kuris mokosi pagal Pradinio ugdymo individualizuotą programą, ugdymo planas sudaromas atsižvelgiant į mokinio intelektines galias (sutrikimo lygį), mokymosi formą, mokymo organizavimo būdą ir klasės paskirtį, vadovaujantis Bendrojo ugdymo plano 27 punktu arba ugdymą organizuojant veiklos sritimis ir joms skiriamą pamokų skaičių:

|  |  |  |  |
| --- | --- | --- | --- |
| Ugdymo metai,klasėDalykai / veiklos | 1–2 klasėse pamokų skaičius per metus (savaitę) | 3–4 klasėse pamokų skaičius per metus (savaitę) | Pamokų skaičius per 4 ugdymo metus (savaitę) |
| Dorinis ugdymas (tikyba, etika) | 70 (2) | 70 (2) | 140 (4) |
| Komunikacinė veikla arbakalbos ir bendravimo ugdymas\* | 280–350 (8–10) | 280–350(8–10) | 560–700(16–20) |
| Pažintinė veikla | 210–280 (6–8) | 210–280(6–8) | 420–560(12–16) |
| Orientacinė veikla | 210 (6) | 210 (6) | 420 (12) |
| Užsienio kalba\*\* | 0–70 (0–2) | 0–70(0–2) | 0–140(0–4) |
| Informacinių komunikacinių technologijų ugdymas\*\* | 0–70(0–2) | 0–70(0–2) | 0–140(0–4) |
| Meninė veikla | 140–315(4–9) | 140–315(4–9) | 280–630(8–18) |
| Fizinis ugdymas | 140–315(4–9) | 140–315(4–9) | 280–630(8–18) |
| Pamokos, skirtos mokinių ugdymosi poreikiams tenkinti, specialiajai veiklai organizuoti\*\*\* | 210 (6) | 280 (8) | 490 (14) |
| Privalomas pamokų skaičius mokiniui  | 700 / 700(20 / 20) | 700 / 700(20 / 20) | 2800(80) |
| Neformalusis vaikų švietimas  | 140 (4) | 140 (4) | 280 (8) |

Pastabos:

\*Kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams ir kitų komunikacijos sutrikimų turintiems vaikams, naudojantiems alternatyvią komunikaciją.

\*\*Veikla, kurią gali mokykla siūlyti, atsižvelgdama į mokinio galias, turimus išteklius.

\*\*\*Specialioji veikla, skiriama sutrikusioms funkcijoms lavinti, specialiajai pedagoginei pagalbai teikti atsižvelgiant į mokinio sutrikimų pobūdį.

49.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

49.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti;

49.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais (jei specialioji klasė yra bendrojo ugdymo mokykloje);

49.4. neformalųjį švietimą galima organizuoti ir per mokinių atostogas (išskyrus vasaros atostogas);

49.5. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas;

49.6. mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus kiekvienam mokiniui;

49.7. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse skiriamos ne mažiau kaip 35 pamokos per metus (1 per savaitę).

**TREČIASIS SKIRSNIS**

**ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS, SOCIALINĖS PEDAGOGINĖS IR SPECIALIOSIOS) TEIKIMAS**

50. Pagrindinė Birštono gimnazijos logopedo, specialiojo pedagogo pagalbos teikimo forma yra pratybos: individualios (1 mokinys), grupinės (5-8 mokiniai), pogrupinės (2-4 mokiniai).

50. 1. Asmens specialiųjų ugdymo(si) poreikių įvertinimo duomenys fiksuojami tam tikruose asmens vertinimo dokumentuose:

* anketoje;
* mokinio ugdymosi pasiekimų aprašuose;
* gimnazijoje Vaiko gerovės komisijos pažymoje dėl specialiųjų ugdymo(si) poreikių pirminio/pakartotinio įvertinimo;
* pedagoginės psichologinės tarnybos pažymose dėl specialiųjų ugdymo(si) poreikių pirminio/pakartotinio įvertinimo ir dėl specialiojo ugdymosi ir (ar) švietimo pagalbos skyrimo.

|  |
| --- |
| **Mokytojas** |
| Fiksuoja vaiko ugdymo(si) sunkumus; pildo anketą apie mokinio ugdymo(si) sunkumus | Prireikus gavęs tėvų sutikimą, kreipiasi į mokyklos Vaiko gerovės komisiją |

|  |
| --- |
| **Gimnazijos Vaiko gerovės komisija**  |
| Gavusi tėvų sutikimą, atlieka mokinio SUP įvertinimą (psichologinį, logopedinį, pedagoginį vertinimą) ir pildo pažymą. | Numačiusi, kad mokinį tikslinga ugdyti pagal individualizuotą ar pritaikytą programą, ir gavusi tėvų sutikimą, kreipiasi į PPT dėl nuodugnaus vaiko SUP įvertinimo. | Prireikus pakartotinai vertina asmens SUP, analizuoja vaiko ugdymo(si) pokyčius, kreipiasi į PPT dėl rekomendacijų turinio koregavimo. | Suderina švietimo pagalbos gavėjų sąrašą su švietimo įstaigą aptarnaujančia PPT ir teikia jį tvirtinti gimnazijos direktoriui. |

|  |
| --- |
| **PPT (Kauno)** |
| Atlieka nuodugnų asmens SUP įvertinimą pedagoginiu, psichologiniu, medicininiu ir socialiniu aspektais | Įvertinimo rezultatus aptaria su ugdytiniu, tėvais (globėjais), ugdančiu pedagogu ir daro išvadą apie asmens raidos sutrikimus ir SUP laipsnį bei pobūdį | Pildo asmens pedagoginio psichologinio SUP įvertinimo pažymą | Prireikus pakartotinai vertina asmens SUP, analizuoja vaiko ugdymo(si) pokyčius, koreguoja rekomendacijų turinį |

51. Vaiko problemos aptarimo procesui vadovauja mokyklos Vaiko gerovės komisijos pirmininkas.

52. Asmens specialiųjų ugdymo(si) poreikių įvertinimą ir specialųjį ugdymą reglamentuoja LR ŠM ministro 2011 m. rugsėjo 30 d. įsakymu Nr. V-1775 „Dėl specialiojo ugdymo skyrimo tvarkos“.

53. Specialusis ugdymas gali būti skirtas nuolat ar laikinai. Vaikui padarius didelę pažangą gali būti nuspręsta, kad jam nebereikia specialiojo ugdymo. Tokiu atveju Vaiko gerovės komisija kreipiasi į PPT dėl specialiojo ugdymo nutraukimo.

**Mokymo turinio keitimas** - pritaikymas mokinio galimybėms atsižvelgiant į mokinio realųjį mokymosi pasiekimų lygį bei jo akademinio atsilikimo lygį ir įvertinant vaiko bendruosius sugebėjimus. Specifinių mokymosi negalių turintys vaikai ugdomi pritaikant ugdymo programą. Intelekto sutrikimą turintiems mokiniams ugdymo programa individualizuojama.

**Pritaikyta programa** – tai specialiųjų poreikių asmeniui pritaikyta bendrojo lavinimo programa, leidžianti jam ugdytis pagal valstybinius išsilavinimo standartus.

**Individualizuota programa** – valstybinio išsilavinimo standartams neprilygstanti bendrojo lavinimo programa, pritaikyta specialiųjų poreikių asmens gebėjimams ir realiam mokymosi lygiui.

54. Asmens specialiųjų ugdymo(si) poreikių įvertinimo duomenys, tyrimų protokolai ir kiti dokumentai saugomi, kol asmeniui sukanka 25 metai. Gimnazijos Vaiko gerovės komisija, atsako už asmenų, turinčių specialiųjų poreikių, įvertinimo dokumentų konfidencialumą. Vaikui išvykus į kitą ugdymo įstaigą, šiai įstaigai asmens specialiųjų ugdymo(si) poreikių įvertinimo pažyma gali būti perduodama tik tėvams (ar globėjams) sutikus.

55. Ugdymo įstaigose dirbančių specialistų veiklos turinį ir tvarką reglamentuoja LR ŠM ministro įsakymai: LR ŠM ministro 2004-06-03 įsakymas Nr. ISAK-837 „Dėl psichologinės pagalbos mokiniui teikimo tvarkos aprašo patvirtinimo“; LR ŠM ministro 2004-06-03 įsakymas Nr. ISAK-838 „Dėl specialiosios pedagoginės pagalbos teikimo tvarkos aprašo patvirtinimo“ ir LR ŠM ministro 2011-04-11 įsakymas Nr. V-579 „Dėl Vaiko gerovės komisijos sudarymo ir jos darbo organizavimo tvarkos aprašo patvirtinimo“.

56. Birštono gimnazijoje pagalbą spec. poreikių mokiniams teikia mokytojas, mokytojo padėjėjas, spec. pedagogas, logopedas (pagal sudarytą grafiką individualiai, pogrupiais arba grupėje), psichologas (esant poreikiui).

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMAS NAMIE**

57. Mokiniui, turinčiam specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Bendrojo ugdymo plano 37 punktu:

 57.1. galima skirti 35 ir daugiau pamokų per metus (1 ir daugiau per savaitę) specialiosioms pamokoms ar specialiajai pedagoginei pagalbai teikti;

 57.2. rekomenduojama 35 ir daugiau pamokų per metus (1 ir daugiau per savaitę) skirti lietuvių kalbai mokyti mokyklose, kuriose mokoma tautinės mažumos kalba;

 57.3. mokiniui, turinčiam vidutinį, žymų ir labai žymų intelekto sutrikimą, pagal Pradinio ugdymo individualizuotą programą, skiriant 280 pamokų per metus (8 per savaitę), iš jų ne mažiau kaip 35 pamokas per metus (1 per savaitę) galima skirti specialiosioms pamokoms ar specialiajai pedagoginei pagalbai teikti;

 57.4. mokiniui, turinčiam judesio ir padėties sutrikimų, rekomenduojama 35 ir daugiau pamokų per metus (1 ir daugiau per savaitę) skirti gydomajai mankštai.

**KETVIRTASIS SKIRSNIS**

**SPECIALIŲJŲ UGDYMOSI POREIKIŲ TURINČIŲ MOKINIŲ MOKYMOSI PASIEKIMŲ VERTINIMAS**

58. Mokinio, kuriam rekomenduota mokytis pagal Bendrąją programą arba specialiųjų ugdymosi poreikių turinčiam mokiniui pritaikytą Bendrąją programą, atsižvelgiant į programos pritaikymo lygį, mokinio mokymosi pažangą ir pasiekimai vertinami vadovaujantis ugdymo plano 42-44 punktų nuostatomis. Specialiųjų ugdymosi poreikių turinčių mokinių, ugdomų pagal individualizuotą programą ir nesiekiančių įgyti pradinio ugdymo išsilavinimo, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje, įrašant „p.p.“ arba „n.p.“.

**PENKTASIS SKIRSNIS**

**MOKINIŲ, TURINČIŲ ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

59. Atsižvelgiant į individualias mokinio galimybes ir specialiųjų poreikių lygį, įvairiapusių raidos sutrikimų turintys mokiniai gali būti ugdomi bendroje klasėje, skiriant mokytojo padėjėją, esant dideliems specialiesiems poreikiams – specialiojoje klasėje, skiriant mokytojo padėjėją ir / ar dalį ugdymo laiko vykdant ugdymą bendroje klasėje.

60. Mokykla, organizuodama mokinių, turinčių įvairiapusių raidos sutrikimų, ugdymą:

60.1. parengia individualų pagalbos vaikui planą, kuriame numato mokinio tolesnio mokymosi perspektyvą ir socialinio elgesio pasiekimus, aptaria švietimo pagalbos teikimo formas ir būdus, elgesio prevencijos ir intervencijos būdus, socialinių įgūdžių ugdymo veiklas. Periodiškai (ne rečiau kaip kartą per mėnesį) arba užfiksavusi mokinio pažangą ar nustačiusi, kad ugdymo procese pažanga nedaroma, peržiūri ir koreguoja individualų pagalbos vaikui planą;

60.2. paskiria pagalbos vaikui plano įgyvendinimą koordinuojantį asmenį, kuris kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti;

60.3. parengia pritaikytą mokiniui nuolatinę mokymosi vietą, prireikus naudoja sieneles/ širmas, skirtas dėmesiui koncentruoti ugdymo proceso metu, triukšmui mažinti. Įrengia kiek įmanoma labiau nuo triukšmo izoliuotą erdvę klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

60.4. užtikrina, kad mokytojai, bendradarbiaudami su švietimo pagalbos specialistais, taikytų elgesio vertinimo priemones netinkamo elgesio priežastims nustatyti ir reikalingų įgūdžių ugdymo strategijoms parinkti.

61. Mokykla privalo užtikrinti, kad ugdymo turinys būtų pritaikomas atsižvelgiant į individualius mokinio gebėjimus ir raidos sutrikimo specifiką (mokymo medžiagą pateikti įvairiais būdais (vaizdiniu, garsiniu ir kt.). Įtraukiant mokinį į veiklas būtina atsižvelgti į jo pomėgius, naudoti vizualines užuominas ugdymo procese, pateikti galimas atsiskaitymo formas ir leisti mokiniui pasirinkti atsiskaitymo formą.

62. Mokykla sudaro sąlygas ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.). Taiko vizualinio struktūravimo metodus ir priemones pamokų ir pertraukų metu (struktūruoja erdves, veiklas, pamokas, pertraukas, užduotis, naudoja vaizdinę dienotvarkę, pasirinkimų lenteles ir kt.) bei kitą vizualinę pagalbą (pvz., atgalinius laikmačius).

*Papildyta skirsniu:*

*Nr.* [*V-1152*](https://www.e-tar.lt/portal/legalAct.html?documentId=51aaa700d64411eaabd5b5599dd4eebe)*, 2020-08-04, paskelbta TAR 2020-08-04, i. k. 2020-16891*

1 priedas

**Ugdymo organizavimo tvarka esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra – mokyklos ir (ar) gyvenamojoje teritorijoje minus 20 °C ar žemesnė arba 30 °C ar aukštesnė.

3. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus:

3.1. laikinai koreguoti ugdymo proceso įgyvendinimą:

3.1.1. keisti nustatytą pamokų trukmę;

3.1.2. keisti nustatytą pamokų pradžios ir pabaigos laiką;

3.1.3. ugdymo procesą perkelti į kitas aplinkas;

3.1.4. priimti kitus aktualius ugdymo proceso organizavimo sprendimus, mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu);

3.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Valstybės, savivaldybės lygiu ar mokyklos vadovui priėmus sprendimą ugdymą organizuoti nuotoliniu mokymo būdu, mokykla:

4.1. vadovaujasi mokyklos parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu:

* nuotolinis ugdymas(sis) vyksta skaitmeninėje plotformoje Microsoft Office365;
* visi mokiniai prasidėjus mokslo metams gauna prisijungimo prie šios plotformos duomenis.

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese pasirinkta kita mokymo forma ir būdu, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi mokiniai turėtų priėjimą prie mokymosi išteklių. Pastebėjus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui, ir ne daugiau 50 procentų – asinchroniniam ugdymui;

4.6. pertvarko pamokų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas. Galima nepertraukiamo sinchroninio ugdymo trukmė per dieną – iki 2 val.;

4.7. susitaria su mokytojais dėl tarpdalykinio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje pamokų stebėjimas, filmuotų užduočių atlikimas, užduočių atlikimas elektroninėse platformose, knygų skaitymas, užduočių atlikimas iš vadovėlių ir t. t., atsižvelgiant į mokinių galimybes ir amžiaus ypatumus;

4.8. susitaria, kaip bus skiriamos mokymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu mokinys gali paprašyti mokytojo pagalbos ir paaiškinimų, kiek mokiniai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys mokiniams, jų tėvams (globėjams, rūpintojams) ir fiksuojami įvertinimai ir pan.;

4.9. paskiria asmenis, kurie teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas mokiniams, pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės mokykloje, dėl kurių ugdymo procesas negalėjo būti organizuojamas kasdieniu mokymo proceso organizavimo būdu. Informacija apie tai skelbiama mokyklos tinklalapyje;

5.

4.10. numato planą, kaip pasibaigus ypatingoms aplinkybėms grįžti prie įprasto ugdymo proceso organizavimo.

\_\_\_\_\_\_\_\_\_\_\_\_\_\_\_